
Nr.22/754


AVIZ

asupra propunerii legislative privind înfiinţarea comunei Drăguş prin reorganizarea comunei Viştea, judeţul Braşov
Cu adresa nr.586 din 2 decembrie 2003, Biroul Permanent, conform art. 89 din Regulamentul Camerei Deputaţilor, a sesizat pentru examinare şi avizare Comisia pentru Buget, Finanţe şi Bănci cu propunerea legislativă privind înfiinţarea comunei Drăguş prin reorganizarea comunei Viştea, judeţul Braşov.
În urma examinării, în şedinţa din data de 19 februarie 2004, Comisia, cu unanimitate de voturi, a hotărât respingerea, întrucât, potrivit fişei noii unităţi administrativ-teritoriale, aceasta nu îndeplineşte toate condiţiile prevăzute la pct.4.0 – condiţii necesare pentru înfiinţarea de comune, din Anexa nr.IV la Legea nr.351/2001; astfel, pentru a deveni comună localitatea trebuie să aibă minimum 1500 locuitori, iar din fişă rezultă că satul Drăguş are numai 1402 locuitori.

